钦定古今图书集成/历象汇编/庶征典/第095卷 > 《与人论旱荒》唐·顺之
## 钦定古今图书集成/历象汇编/庶征典/第095卷 > 《与人论旱荒》唐·顺之

“苏、松、常、镇并为邻郡，而地利之高下，水势之浅深，迥
然不同。或遇水荒则苏、松特甚，而常、镇尚可，或遇旱
荒则常、镇为剧，而苏、松得利。”试以运河测之，则常州
水止尺许，而苏、松尚有至于丈馀者，此其地利水势
显然可见。恐明公以为苏、松未尝告荒，而常州独若
哓哓然者，不以民之侥幸于免税，则以为有司之私
于其民，而其实旱与不旱有不同也。是苏、松荒而得
常州以相补，常州荒而得苏、松以相补，民实国税，两
相消息，造化者亦有裁成之意云耳。